Man by moskee in Khayelitsha doodgeskiet | Netwerk24
Die polisie ondersoek 'n skietery by 'n moskee in Khayelitsha, Kaapstad, waarin 'n 30-jarige man dood is en nog 'n persoon gewond is.
Sers. Noloyiso Rwexana, polisiewoordvoerder, sê die skietery het Dinsdag omstreeks 19:00 gebeur.
Rwexana het Vrydag bevestig dat die polisie nog niemand in verband met die voorval in hegtenis geneem het nie. Dit is ook nie bekend wat die motief vir die skietery was nie.
Die moskee is geleë in Ntlazane-straat.
Die 30-jarige man is op die toneel dood. Die polisie het nie verdere inligting oor die gewonde nie, behalwe dat dié persoon in die hospitaal opgeneem is.